Diari Oficial de la Generalitat Valenciana


Sumari del DOGV 6441, del 19-01-2011 (2011/433)

RESOLUCIÓ d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/433


Data del document
:   11-01-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015. [2011/433]  
Els recents esdeveniments econòmics han posat de manifest que ens trobem en un món plenament globalitzat, on les economies s'enfronten a una sèrie de reptes que marcaran el seu desenvolupament a mitjà i curt termini. L'increment en el nombre de competidors, la creixent necessitat de diferenciar-se basant-se en el valor afegit i el canvi en els models competitius són alguns d'estos reptes als quals s'enfronten les empreses i als quals s'ha de respondre des de les regions.  
A la Comunitat Valenciana, la xarxa d'instituts tecnològics constituïx una infraestructura crítica de suport a la I+D+I empresarial que facilita, especialment a aquelles empreses xicotetes i mitjanes, la resolució de les debilitats que esta situació econòmica ha posat de manifest.  
La Generalitat dóna suport al desenvolupament i funcionament de la xarxa d'instituts tecnològics de la Comunitat Valenciana, articulada sobre una base de col·laboració entre l'IMPIVA, associacions d'empreses, universitats i, si és el cas, també altres institucions. Es tracta d'organismes d'investigació entre els objectius primordials dels quals es troben la investigació fonamental, industrial, i el desenvolupament experimental, i la disseminació dels resultats mitjançant la transferència de tecnologia, amb la qual cosa es contribuïx de forma significativa a incrementar el compromís de la nostra economia amb la innovació.   
Els instituts tecnològics han de respondre a les necessitats de millora competitiva de les empreses valencianes, fonamentalment PIME, aportant solucions que els permeten incrementar-ne la capacitat innovadora, de diferenciació enfront dels seus rivals, i la supervivència en la conjuntura actual. El nombre d'empreses que presenten estes necessitats va en augment, per la qual cosa, a més d'una reorientació estratègica, caldrà una coordinació entre els diferents instituts, una articulació de recursos que genere sinergies per fer front a l'increment en la demanda de solucions que, d'altra banda, seran cada vegada més específiques i sofisticades.  
 En resposta als reptes que es plantegen, la present resolució respon a la voluntat d'impulsar aquelles actuacions de la xarxa d'instituts tecnològics de la Comunitat Valenciana que, de manera més efectiva, contribuïsquen a la consecució dels objectius següents:  
- Alinear les estratègies dels instituts tecnològics, individualment i col·lectivament, amb els objectius, els eixos i les línies d'actuació de l'Estratègia de Política Industrial 2010-2015 de la Generalitat.  
- Identificar, prioritzar i difondre àrees d'especialització de futur per a la Comunitat Valenciana en les quals els instituts tecnològics han de posicionar-se, cohesionar-se i reforçar-ne la competència científica i tecnològica per constituir-se en referent del desenvolupament econòmic.   
- Guanyar en excel·lència i massa crítica explotant complementarietats i evitant duplicitats en coneixement, servicis, tecnologies, inversions, equipaments i línies pròpies d'investigació entre els instituts tecnològics.   
- Facilitar la reorientació de l'oferta de servicis i d'I+D+I dels instituts tecnològics d'acord amb les necessitats del mercat (usuari final), que redundarà així en la competitivitat de les empreses de la Comunitat Valenciana.  
- Promoure actuacions conjuntes que faciliten i gestionen l'accés a l'oferta de servicis de la xarxa d'instituts tecnològics.  
- Potenciar el capital relacional a través de l'establiment de vincles del col·lectiu d'instituts tecnològics amb centres d'avantguarda cientificotecnològica en tot el món i consolidar així la presència de la xarxa en l'entorn internacional, els sistemes d'intel·ligència competitiva, i promoure la qualificació dels investigadors.  
D'altra banda, en el marc de la pertinença a la Unió Europea, la Comunitat Valenciana afronta l'última part del període de programació 2007-2013 sense abandonar els objectius estratègics que perseguixen els programes operatius FEDER i FSE de la Comunitat Valenciana 2007-2013:   
- La millora de la competitivitat regional a través de la inversió en infraestructures de comunicació i el reforç de la I+D+I i de la societat de la informació.  
- La promoció de la productivitat i de la diversificació del teixit productiu.  
- L'equilibri territorial, la integració, la protecció del medi ambient i la gestió de recursos hídrics.  
- L'acumulació de capital humà, modificant-ne les fonts del creixement, basant-se més en la generació d'una ocupació més estable, de major qualitat i productivitat, més justa des de la perspectiva del gènere i facilitadora de la integració social i territorial.  
La informació detallada relativa als programes operatius FEDER i FSE per a la Comunitat Valenciana per al període 2007-2013 es pot trobar en les pàgines web:  
http://www.gva.es/c\_economia/web/hacienda/organos/dge/Progr\_Op\_FEDER\_2007-2013.pdf  
http://www.gva.es/c\_economia/web/hacienda/organos/dge/Progr\_Op\_FSE\_2007-2013.pdf  
En virtut d'això anterior, i de conformitat amb el que es disposa en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article 1. Objecte de la resolució  
La present resolució establix les bases reguladores i la convocatòria d'ajudes a instituts tecnològics de la Xarxa IMPIVA per al període 2011-2015, d'acord amb el que disposa l'Ordre de 12 de desembre de 2006 de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).  
Els programes aprovats en esta convocatòria són els que s'establixen en annex i s'enuncien a continuació:  
- Programes per al desenvolupament estratègic dels instituts tecnològics. S'inclouen els programes següents:  
· Programa d'Unitats Estratègiques de Cooperació (UNiTs)  
· Programa de Projectes en Col·laboració  
· Programa de Desenvolupament Estratègic  
· Programa d'Activitats per a la Millora de la Competitivitat  
· Programa d'Infraestructures per al Desenvolupament Estratègic  
Les ajudes previstes en estos programes s'aplicaran en tot cas a activitats primàries de caràcter no econòmic mampreses pels instituts tecnològics, és a dir, que no consistisquen en l'oferta de béns i servicis en cap mercat.  
Article 2. Objectiu de la convocatòria   
Les actuacions recollides en els programes indicats perseguixen respectivament els objectius establits en els eixos, temes i actuacions següents del Programa Operatiu FEDER de la Comunitat Valenciana 2007-2013 que a continuació s'enumeren:  
1. Eix prioritari 1: Desenvolupament de l'Economia del Coneixement (I+D+I), Educació, Societat de la Informació i TIC. Tema prioritari 2: Infraestructures d'IDT i centres de competència de tecnologia específica. Actuació 1: Xarxes de suport a la innovació en PIME.  
- Actuació 1 del Programa d'Unitats Estratègiques de Cooperació (UNiTs): Constitució d'unitats estratègiques de cooperació.  
- Actuació 2 del Programa d'Unitats Estratègiques de Cooperació (UNiTs): Projectes d'I+D desenvolupats per unitats estratègiques de cooperació.  
- Actuació 1 del Programa de Projectes en Col·laboració: Projectes d'I+D en col·laboració.  
- Actuació 2 del Programa de Projectes en Col·laboració: Accions de posicionament estratègic en col·laboració.  
- Actuació 1 del Programa de Desenvolupament Estratègic: Projectes d'I+D pròpia.  
- Programa d'Infraestructures per al Desenvolupament Estratègic.  
2. Eix prioritari 2: Desenvolupament i Innovació empresarial.  
Tema prioritari 6: Ajudes per a la promoció de productes i processos de producció respectuosos amb el medi ambient. Actuació 2: Suport a la innovació empresarial en matèria de medi ambient.  
- Actuació 4 del Programa de Desenvolupament Estratègic: Promoció mediambiental.   
Tema prioritari 9: Altres mesures destinades a fomentar la investigació i innovació i l'esperit empresarial en les PIME. Actuació 2: Promoció de la Innovació en les PIME.   
- Actuació 2 del Programa de Desenvolupament Estratègic: Activitats de posicionament estratègic.  
- Programa d'Activitats per a la Millora de la Competitivitat.  
Així mateix, respon als objectius indicats en els eixos, temes i actuacions següents del Programa Operatiu FSE de la Comunitat Valenciana 2007-2013:  
Eix prioritari 3: Augment i Millora del Capital Humà. Tema prioritari 74: Desenvolupament del potencial humà en l'àmbit de la investigació i la innovació, en particular, a través d'estudis de postgrau i formació d'investigadors, així com d'activitats en xarxa entre universitats, centres d'investigació i empreses.  
- Actuació 3 del Programa de Desenvolupament Estratègic: Formació del personal tècnic i investigador.  
Article 3. Marc normatiu   
Les ajudes recollides en la present resolució s'ajustaran al que es disposa en els articles 107 a 109 del Tractat de Funcionament de la Unió Europea i en la normativa comunitària relativa a determinats sectors, així com al que s'ha establit en:  
- L'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).  
- La Llei 38/2003, de 17 de novembre, General de Subvencions, i les disposicions de desplegament.  
- El Decret legislatiu de 26 juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
- El Reglament CE núm. 1.083, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i el Reglament CE núm. 1.828/2006, que en fixa les normes de desplegament i la resta de normativa sobre fons estructurals.  
- L'Ordre EHA/524/2008, de 26 de febrer, i l'Ordre TET/2965/2008 de 14 d'octubre, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons Social Europeu durant el període de programació 2007-2013.  
- Per als exercicis 2011 al 2013, les ajudes convocades mitjançant la present ordre s'ajustaran a la Decisió de la Comissió N 234/2007- Foment de la I+D+I - Espanya; C (2008) 3930, de conformitat amb el que disposen els articles 107 a 109 del Tractat de Funcionament de la Unió Europea. Per als exercicis 2014 i 2015, estes ajudes no estaran subjectes a l'obligació de notificació prèvia a la Comissió de la Unió Europea per no reunir tots els requisits de l'article 107.1 del Tractat de Funcionament de la Unió Europea, concretament per no falsejar la competència ni comportar un avantatge econòmic per a una determinada empresa.  
- El Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives i preveuen expressament les ajudes que es convoquen en esta resolució com a procediments i tràmits susceptibles de la tramitació a través del Registre Telemàtic de la Generalitat.  
- Qualsevol altra normativa que per la matèria hi fóra aplicable.  
  
\* \* \* \* \*  
  
Article 4. Dotació pressupostària   
L'import global màxim que es destinarà per a la concessió de les ajudes previstes en esta resolució serà pels imports -en euros- i amb la distribució anual que s'indiquen a continuació:  
Per a l'exercici 2011, el pressupost anirà a càrrec de les línies pressupostàries següents:  
T6723000: 8.517.150 euros  
T6724000: 80.066.589 euros  
Per a les anualitats 2012, 2013, 2014 i 2015 el pressupost indicat més amunt ho és amb caràcter estimatiu, supeditat a l'aprovació del pressupost de l'IMPIVA per als dits exercicis.  
Els esmentats imports estan supeditats a la liquidació dels compromisos degudament adquirits procedents de convocatòries anteriors i, en qualsevol cas, es podrà incrementar el finançament quan es produïsca un augment del crèdit disponible com a conseqüència d'altres convocatòries en què s'hagen resolt sol·licituds per un import inferior a la despesa inicialment prevista, o de les quals deriven obligacions liquidades o reconegudes per un import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit o de l'aprovació per la Llei de Pressupostos de la Generalitat per al 2011 d'un import superior al previst en esta resolució. L'efectivitat de la quantia addicional queda condicionada a la declaració de disponibilitat del crèdit i a l'aprovació de la modificació pressupostària que corresponga, i la corresponent publicació en el Diari Oficial de la Comunitat Valenciana amb caràcter previ a la resolució de concessió, sense que esta publicitat implique l'obertura de termini per a presentar noves sol·licituds.  
Les ajudes descrites seran cofinançades a través dels següents programes operatius:  
1. Un 80% a través del Programa Operatiu FEDER de la Comunitat Valenciana 2007-2013.  
- Eix prioritari 1. Tema prioritari 2  
· Programa d'Unitats Estratègiques de Cooperació (UNiTs)  
· Actuació 1 del Programa de Projectes en Col·laboració: Projectes d'I+D en col·laboració.  
· Actuació 2 del Programa de Projectes en Col·laboració: Accions de posicionament estratègic en col·laboració.  
· Actuació 1 del Programa de Desenvolupament Estratègic: Projectes d'I+D pròpia.  
· Programa d'Infraestructures per al Desenvolupament Estratègic.  
2. Un 70% a través del Programa Operatiu FEDER de la Comunitat Valenciana 2007-2013.  
- Eix prioritari 2. Tema prioritari 6  
· Actuació 4 del Programa de Desenvolupament Estratègic: Promoció mediambiental.  
- Eix prioritari 2. Tema prioritari 9  
· Actuació 2 del Programa de Desenvolupament Estratègic: Accions de posicionament estratègic.  
· Programa d'Activitats per a la Millora de la Competitivitat.  
3. Un 80% a través del Programa Operatiu FSE de la Comunitat Valenciana 2007-2013, en el marc dels següents eix i tema prioritari:  
- Eix prioritari 3. Tema prioritari 74  
· Actuació 3 del Programa de Desenvolupament Estratègic: Formació del personal tècnic i investigador.  
Article 5. Beneficiaris   
1. Podran acollir-se a estes ajudes els instituts tecnològics de la Xarxa IMPIVA que tinguen la condició d'organisme d'investigació segons la definició del Marc comunitari sobre ajudes estatals d'investigació i desenvolupament i innovació (DOUE núm. C 323/1, de 30 de desembre de 2006) i que estiguen inscrits com a centre tecnològic segons el que disposa el Reial Decret 2.093/2008, de 19 de desembre, pel qual es regulen els centres tecnològics i els centres de suport a la innovació tecnològica d'àmbit estatal i es crea el registre dels esmentats centres.   
Així mateix, després de la modificació prèvia de la present resolució en este apartat, podrà instrumentar-se la concessió d'ajudes tant a agrupacions amb personalitat jurídica d'instituts tecnològics dels definits en l'apartat anterior, com a agrupacions sense personalitat jurídica, és a dir, sense que entre estos hi haja nexe jurídic associatiu. En este últim cas, tindrien la consideració de beneficiaris tots els sol·licitants que hi participaren, sense perjudici que una entitat entre les participants fóra la que assumira la coordinació entre estos i davant l'IMPIVA.   
2. Els beneficiaris hauran de tenir la seu, delegació o establiment operatiu a la Comunitat Valenciana.   
3. Els beneficiaris del Programa d'Infraestructures per al Desenvolupament Estratègic hauran de disposar de la propietat o els drets d'usdefruit sobre l'immoble objecte del projecte.  
4. Per a l'exercici de la seua activitat, els beneficiaris hauran de tenir les autoritzacions administratives preceptives, trobar-se inscrits en els registres públics pertinents i complir qualssevol altres requisits exigits per les disposicions aplicables.  
5. En especial, els beneficiaris hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i la Qualitat Ambiental; de la Llei 13/1982, de 7 d'abril, d'Integració Social de les Persones amb Minusvalideses; de la Llei Orgànica 3/2007, de 22 de març, per a la Igualtat Efectiva de Dones i Homes, i de la Llei 9/2003, de 2 d'abril, per a la Igualtat entre Dones i Homes.  
6. En el cas que l'institut tecnològic duga a terme activitats econòmiques juntament amb les activitats primàries de caràcter no econòmic, estarà obligat, per complir les disposicions del marc comunitari d'I+D+I mencionat en l'apartat 1 d'este article, a distingir amb claredat entre ambdós tipus d'activitats, a separar-ne clarament el finançament i a imputar els costos correctament a una activitat o a l'altra.  
7. No podran obtenir la condició de beneficiaris els sol·licitants en el quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
8. Les condicions per a ser beneficiari s'hauran de mantenir com a mínim fins al moment del pagament de la subvenció.  
Article 6. Requisits generals dels projectes   
Els projectes objecte d'ajuda hauran de:  
- Realitzar-se al territori de la Comunitat Valenciana.  
- Reunir les especificitats i els requisits tècnics dels programes recollits en annex.  
- Executar-se en el marc d'un desenvolupament sostenible i de foment de la protecció i millora del medi ambient i comptar, quan siga cofinançat per FEDER, amb un certificat que declare la no afecció del projecte a la denominada 'Xarxa Natura', espai físic d'especial protecció mediambiental configurat així per la Unió Europea. L'obtenció d'este certificat serà gestionada per l'IMPIVA.  
- Disposar d'un pla de difusió que haurà de materialitzar-se necessàriament, i s'haurà de fer coneixedor i partícip l'IMPIVA de totes les accions de promoció i de comunicació previstes tant en la fase prèvia de sol·licitud com, amb la suficient antelació, al llarg del desenvolupament de les accions, inclosa la difusió dels resultats en suports físics o electrònics.   
D'altra banda, hauran de respectar-se els principis següents:  
- Un mateix projecte no podrà rebre simultàniament ajuda del Fons Europeu de Desenvolupament Regional (FEDER) i del Fons Social Europeu (FSE).  
- El projecte subvencionat no haurà d'experimentar, abans de transcorreguts cinc anys des de l'acabament, una modificació substancial, entenent per esta aquella que n'afecte la naturalesa o les seues condicions d'execució, o que atorgue avantatges indeguts a una empresa o a un organisme, o bé que es derive d'un canvi en la naturalesa de la propietat d'una infraestructura o del cessament d'una activitat productiva.  
- Així mateix, no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i haurà de facilitar, o almenys no impedir, l'accessibilitat per a les persones amb discapacitat.  
Article 7. Línies d'actuació preferent  
Els projectes i les activitats finançades a càrrec d'esta resolució s'emmarcaran preferentment en les àrees d'especialització següents:   
Salut i qualitat de vida  
- e-Salut, ajuda al diagnòstic i a la cirurgia.  
- Qualitat de vida. Entorn saludable i sostenible.  
Alimentació  
- Aliments funcionals, saludables i adaptats. Qualitat sensorial dels aliments.  
- Conservació i envasament.  
- Traçabilitat, seguretat i gestió de la cadena alimentària. Logística i distribució alimentària.  
Béns de consum  
- Disseny i personalització.  
- Plataformes de gestió.  
Hàbitat  
- Construcció modular, industrialitzada i personalitzada.  
- Hàbitat dinàmic, sostenible, intel·ligent.  
- Infraestructures: construcció i gestió especialitzades.  
- Rehabilitació. Conservació del patrimoni: tecnologies especialitzades de diagnòstic i recuperació.  
Energia i aigua  
- Energies renovables.  
- Distribució, transmissió i emmagatzematge d'energia.  
- Ús eficient de l'aigua i l'energia.  
- Potabilització, depuració, regeneració.  
Mobilitat  
- Transport públic i mobilitat urbana.  
- Logística avançada i cadena de subministrament.  
- Intermodalitat i infraestructures per al transport.  
- Gestió del trànsit i sistemes intel·ligents de transport.  
- Mitjans de transport nets, segurs i eficaços.  
Processos industrials  
- Materials (bio, nano, intel·ligents, ...).  
- Noves tecnologies per al processament de materials. Tecnologies convergents.   
- Eines avançades i integrades de conceptualització de producte, disseny i fabricació.  
- Fabricació flexible, intel·ligent, reconfigurable.   
- Enginyeria distribuïda, monitoratge, ajuda decisió, traçabilitat  
Producció ecoeficient i gestió de residus industrials.  
- Gestió de la cadena de valor.  
Es preveu, igualment, que puguen desenvolupar-se activitats en línies tecnològiques i de coneixement facilitadores com ara les tecnologies de la informació, biotecnologia, nanotecnologia, fotònica i intel·ligència competitiva.  
Article 8. Intensitat de les ajudes  
A través dels programes convocats en la present resolució es podrà subvencionar un percentatge de fins al 100% del cost total de l'activitat no econòmica que realitzen les entitats beneficiàries al llarg del període corresponent a cada convocatòria. S'entén per activitat no econòmica el que ha establit la Comissió Europea en el Marc comunitari sobre ajudes estatals d'investigació i desenvolupament i innovació (2006/C323/01). En cap cas la concessió podrà superar este percentatge, fins i tot en el cas que calguera descomptar les ajudes que l'institut tecnològic poguera rebre d'altres administracions per al desenvolupament d'activitats de caràcter no econòmic i els ingressos que pogueren generar les dites activitats, tot i mantenir el seu caràcter primari.  
Queda exclosa de l'objecte de la subvenció l'activitat econòmica, entenent-se com a tal, a més de la investigació duta a terme sota contracte amb la indústria, el lloguer de les infraestructures d'investigació i qualssevol altres activitats de naturalesa econòmica dels instituts tecnològics que no responguen a les condicions exigides i previstes en la normativa de la Comissió Europea.  
Article 9. Sol·licituds i documentació  
1. Sol·licitud normalitzada  
Els models d'impresos normalitzats (sol·licituds i la resta de documentació) estaran disponibles en l'adreça d'Internet de l'IMPIVA: http://www.impiva.es. Les sol·licituds s'adequaran als models normalitzats i s'ompliran utilitzant els mitjans electrònics o telemàtics proporcionats per l'IMPIVA a través de l'adreça d'Internet indicada anteriorment.  
1.1. Si la sol·licitud es tramita via telemàtica, només s'admetrà la presentació de sol·licituds, escrits i comunicacions davant el Registre Telemàtic que estiguen firmats electrònicament mitjançant una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat el corresponent conveni, que poden consultar-se en la pàgina web http://www.pki.gva.es/puntreg\_c.htm. Actualment l'IMPIVA presta este servici de certificacions en la seua seu de València.  
1.2. Les persones sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada emplenades amb les corresponents firmes originals, en els llocs indicats en la present resolució o en aquells que a este efecte s'establisquen en les convocatòries.   
D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex del dit decret, com a procediment susceptible de tramitació a través del Registre Telemàtic de la Generalitat.  
2. Documentació que s'ha d'adjuntar a la sol·licitud normalitzada  
2.1 Memòria tècnica del projecte, segons model disponible en l'adreça d'Internet de l'IMPIVA: http://www.impiva.es.   
2.2. A més, els sol·licitants hauran d'aportar un exemplar de la documentació que s'indica a continuació, prenent com a referència l'últim exercici aprovat i auditat:  
Informe d'auditoria dels estats financers tancats i aprovats, incloent-hi balanç i compte de pèrdues i guanys.  
Memòria de gestió.  
La presentació de l'esmentada documentació acompanyant una sol·licitud serà vàlida, així mateix, per a altres sol·licituds que puga presentar l'institut tecnològic en el mateix exercici i en el marc d'esta convocatòria.  
2.3. Documentació relativa a la personalitat jurídica del sol·licitant: estatuts vigents i poder de representació del firmant de la sol·licitud, o acta de nomenament o apoderament. No caldrà la presentació d'esta documentació si ja està en poder de l'IMPIVA i es manté vigent; a este efecte, s'haurà d'aportar declaració de vigència segons model disponible en l'adreça d'Internet de l'IMPIVA.  
2.4. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'Administració Tributària, per la unitat recaptadora de la Hisenda Pública Valenciana i per la Tresoreria General de la Seguretat Social, en què s'acredite que el sol·licitant es troba al corrent de les seues obligacions amb les esmentades administracions. En qualsevol cas, l'IMPIVA podrà requerir directament al sol·licitant en el cas que la informació obtinguda present alguna incidència.  
2.5. Si la sol·licitud aportada fóra incompleta o presentara errors esmenables, es demanarà a l'interessat que en el termini de 10 dies esmene la falta o adjunte els documents preceptius, amb l'advertiment que si no ho fa es considerarà que ha desistit de la seua sol·licitud.  
2.6. Els requeriments a què es fa referència en este article, així com qualsevol altre que poguera efectuar l'IMPIVA podrà fer-se per fax o per correu electrònic al número de fax o a l'adreça indicada pel sol·licitant en el model de sol·licitud, sempre que quede constància de la recepció per aquell.  
2.7. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.8. L'aportació de documents en resposta als requeriments indicats es podrà fer a través del Registre Telemàtic a través de l'adreça d'Internet de l'IMPIVA; hi seran aplicables els mateixos requisits sobre la utilització de firma electrònica avançada que els recollits en el punt 1.1 del present article.  
2.9. En tot cas, si algun document dels exigits en este article estiguera ja en poder de l'IMPIVA no en caldrà la presentació, si bé caldrà que el sol·licitant indique la informació que en facilite la localització.  
3. Lloc de presentació de sol·licituds  
3.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, i en l'horari de registre de l'Institut. Les sol·licituds podran presentar-se en:  
- IMPIVA Alacant-oficina PROP: c/Churruca, 29, 03480 Alacant.  
- IMPIVA Castelló-oficina PROP: av. dels Germans Bou, 47, 12143 Castelló de la Plana.  
- IMPIVA València: plaça de l'Ajuntament, 6, 46669 València.  
3.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
3.3. En el cas de sol·licituds que es presenten davant del Registre Telemàtic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
4. Termini de presentació de sol·licituds   
Podran presentar-se a esta convocatòria sol·licituds durant els exercicis 2011, 2012, 2013, 2014 i 2015, d'acord amb el calendari següent:  
- Exercici 2011: des del dia de publicació de la present convocatòria en el Diari Oficial de la Comunitat Valenciana (DOCV) fins al 15 de febrer del 2011, ambdós inclusivament, amb les excepcions següents:  
· Programa d'Activitats per a la Millora de la Competitivitat, el termini límit s'estendrà fins al 31 de març del 2011.  
· L'actuació 2 Projectes d'I+D del Programa d'Unitats Estratègiques de Cooperació no serà objecte de convocatòria en esta anualitat.  
- Exercici 2012: des del 17 de gener del 2012 fins al 15 de febrer del 2012, ambdós inclusivament, excepte el Programa d'Activitats per a la Millora de la Competitivitat el termini límit del qual límit s'estendrà fins al 30 de març del 2012.  
- Exercici 2013: des del 17 de gener del 2013 fins al 15 de febrer del 2013, ambdós inclusivament, excepte el Programa d'Activitats per a la Millora de la Competitivitat, el termini límit del qual s'estendrà fins al 29 de març del 2013.  
- Exercici 2014: des del 17 de gener del 2014 fins al 17 de febrer del 2014, ambdós inclusivament, excepte el Programa d'Activitats per a la Millora de la Competitivitat, el termini LÍMIT del qual s'estendrà fins al 31 de març del 2014.  
- Exercici 2015: des del 16 de gener del 2015 fins al 16 de febrer del 2015, ambdós inclusivament, excepte el Programa d'Activitats per a la Millora de la Competitivitat, el termini límit del qual s'estendrà fins al 31 de març del 2015.  
Si alguna de les dates indicades en este article fóra declarada inhàbil, el termini s'iniciarà el primer dia hàbil següent exceptuant-ne el dissabte, o es prorrogarà, segons el cas.  
Article 10. Projectes plurianuals   
Quan es tracte d'un projecte de caràcter plurianual, és a dir, aquell l'execució del qual incloga més d'un exercici:  
a) S'haurà d'indicar en la memòria tècnica cada una de les fases i l'exercici en el qual es realitzaran.  
b) S'haurà de presentar per a cada exercici una sol·licitud en els terminis fixats en esta o en futures convocatòries. En tot cas, la concessió d'una ajuda en una anualitat no condiciona la de les següents, que queden supeditades a l'existència d'un programa que empare el projecte proposat, als resultats aconseguits en les fases anteriors i al resultat del procés de concurrència competitiva.   
Article 11. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea de Xarxes d'Innovació i Tecnologia de l'IMPIVA, a través del Departament de Centres d'Innovació i Tecnologia.  
2. Les ajudes es concediran sota el règim de concurrència competitiva, mitjançant una comparació de les sol·licituds presentades a les quals s'aplicaran els criteris de valoració establits en annex a esta convocatòria i s'establirà una prelació segons la puntuació o valoració obtinguda respectant els límits pressupostaris disponibles.   
3. L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria i en cas que hi resulte positiu procedirà a l'anàlisi dels projectes i a l'aplicació dels criteris de valoració.  
4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IMPIVA podrà traslladar les sol·licituds a altres programes o convocatòries d'ajudes per la seua major idoneïtat.  
5. En tot cas, tindran preferència en l'adjudicació en cas d'empat els projectes presentats i/o dirigits a aquelles entitats que acrediten ocupar un percentatge de treballadors amb discapacitat superior respecte de la plantilla que tenien amb anterioritat a la present convocatòria i, en general, aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.  
Article 12. Concessió de les ajudes  
Després dels actes d'instrucció i l'aplicació dels criteris de valoració realitzats per l'òrgan instructor, els projectes seran sotmesos a una comissió que, després de les deliberacions oportunes, elevarà proposta de concessió al president de l'IMPIVA. La Comissió estarà composta pel personal de l'IMPIVA que s'indica a continuació:  
- President: el director general de l'IMPIVA  
- El director d'Innovació  
- El director de Serveis  
- El cap de l'Àrea de Xarxes d'Innovació i Tecnologia  
- El cap del Departament de Centres d'Innovació i Tecnologia  
- La cap de l'Àrea de Gestió  
- La cap del Servei de Coordinació  
- La cap del Departament Jurídic  
- Un tècnic de l'Àrea de Gestió que actuarà com a secretari  
La Comissió adaptarà el seu funcionament al que establix la convocatòria i, de manera subsidiària, a les regles incloses en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
El president de l'IMPIVA resoldrà l'adjudicació de les ajudes mitjançant una resolució, que en fixarà expressament la quantia i incorporarà, si és el cas, les condicions i les obligacions a què haja d'ajustar-se el beneficiari.   
La resolució dictada pel president posarà fi a la via administrativa i el seu contingut serà notificat de manera individualitzada a cada interessat. Les subvencions concedides seran publicades en el Diari Oficial de la Comunitat Valenciana (DOCV) amb indicació de programa i crèdit pressupostari a què s'imputen, beneficiari, quantitat concedida i finalitat o finalitats de la subvenció. Així mateix, els beneficiaris seran inclosos en una relació de beneficiaris de fons estructurals per complir la normativa sobre publicitat dels dits fons.   
Caldrà l'autorització del Consell quan l'import de les ajudes supere les quantitats establides en la Llei d'Hisenda Pública de la Generalitat.   
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cadascuna, perquè en cas d'augment per generació pressupostària o alliberament de crèdit, puguen ser ateses per ordre de puntuació.   
Este article s'entén sense perjudici de les especialitats que pel que fa a la concessió de les ajudes es descriuen en el Programa d'Activitats per a la Millora de la Competitivitat inclòs en l'annex a esta resolució.  
Article 13. Obligacions dels beneficiaris   
Constituïxen obligacions essencials del beneficiari realitzar el projecte o les activitats previstes, acreditar-ne la realització davant de l'IMPIVA, així com complir les condicions i la resta d'obligacions en la forma descrita a continuació:  
a) Realització del projecte o les activitats  
El beneficiari haurà de realitzar el projecte o les activitats objecte de la subvenció en la forma descrita en la memòria presentada juntament amb la sol·licitud normalitzada i de manera que es complisca la finalitat del programa d'ajudes, respectant els costos subvencionables indicats en la notificació de concessió d'ajuda i pels imports que s'hi s'especifiquen. Si s'hagueren produït canvis respecte al projecte o pla d'activitats inicial haurà de sol·licitar-ho per escrit a l'IMPIVA per a la seua aprovació amb anterioritat a la finalització del termini de justificació del projecte que serà establit en la convocatòria. Qualsevol modificació que, sense representar un canvi en l'import total a justificar, signifique una variació en els imports a què es dóna suport per concepte de despesa que supere el 30% de la quantitat a justificar del dit concepte, o implique una modificació dels continguts del projecte o pla d'activitats i que no afecten els seus aspectes fonamentals, haurà de sol·licitar-se per escrit.  
b) Justificació de la realització del projecte o les activitats:  
b.1) El beneficiari haurà d'acreditar la realització del projecte o pla d'activitats presentant davant de l'IMPIVA la documentació exigida en el Manual d'instruccions de justificació d'ajudes que, per a cada anualitat, serà aprovat per resolució del director general de l'IMPIVA i publicat en l'adreça d'Internet de l'IMPIVA http://www.impiva.es, en la forma en este indicada i en les dates límit de justificació següents:  
Exercici 2011: 10 de febrer del 2012  
Exercici 2012: 11 de febrer del 2013  
Exercici 2013: 10 de febrer del 2014  
Exercici 2014: 10 de febrer del 2015  
Exercici 2015: 10 de febrer del 2016  
La no presentació de la documentació justificativa en les dates assenyalades més amunt no generarà a l'IMPIVA l'obligació de demanar-ne al beneficiari la presentació en un termini addicional.  
Per a aquells documents en què siga necessari, l'IMPIVA posarà a disposició dels sol·licitants els mitjans electrònics o telemàtics que han de ser utilitzats per a l'elaboració a través de l'adreça d'Internet indicada anteriorment. Si la tramitació de l'ajuda pel beneficiari s'haguera fet per via telemàtica, només s'admetrà la presentació de documents davant del Registre Telemàtic que complisquen els requisits recollits en l'article 8.1.1. en matèria d'ús de la firma electrònica avançada.  
b.2) La documentació justificativa constarà necessàriament de:   
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una memòria econòmica justificativa del cost de les activitats realitzades, que contindrà:  
· Una relació de despeses i inversions de l'activitat.  
· Justificants de despesa i pagament incorreguts en la realització del projecte o les activitats acompanyats d'un informe de l'auditor que audite els comptes anuals de l'entitat beneficiària, o de qualsevol auditor o empresa inscrita en el ROAC (Registre Oficial d'Auditors de Comptes), si no està obligada l'entitat a auditar els seus comptes anuals. L'auditoria es durà a terme d'acord amb el que disposa l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE núm. 125, de 25 de maig de 2007). Les possibles excepcions que s'emeten en l'informe d'auditor en relació amb la documentació justificativa no seran en cap cas objecte d'esmena.  
· Documentació acreditativa del compliment de les condicions i obligacions.   
· Una altra documentació complementària definida en les instruccions.  
b.2.1) Es consideren justificants de despesa les factures i els documents de valor probatori equivalent. La justificació de les despeses de personal es durà a terme mitjançant les nòmines dels treballadors dedicats al desenvolupament del projecte, els TC de cotització a la Seguretat Social a càrrec de l'empresa i els certificats de retencions on s'acredite l'ingrés de les retencions a favor de la hisenda pública.  
b.2.2.) Només seran tinguts en compte els justificants de despeses i pagaments inclosos en els intervals de dates especificades a continuació d'acord amb l'anualitat en què s'emmarque la concessió de l'ajuda:  
- Exercici 2011: justificants de despesa des de l'1 de gener del 2011 fins al 31 de desembre del 2011, ambdós inclusivament, i justificants de pagament des de l'1 de gener del 2011 fins al 10 de febrer del 2012, ambdós inclusivament.  
- Exercici 2012: justificants de despesa des de l'1 de gener del 2012 fins al 31 de desembre del 2012, ambdós inclusivament, i justificants de pagament des de l'1 de gener del 2012 fins a l'11 de febrer del 2013, ambdós inclusivament.  
- Exercici 2013: justificants de despesa des de l'1 de gener del 2013 fins al 31 de desembre del 2013, ambdós inclusivament, i justificants de pagament des de l'1 de gener del 2013 fins al 10 de febrer del 2014, ambdós inclusivament.  
- Exercici 2014: justificants de despesa des de l'1 de gener del 2014 fins al 31 de desembre del 2014, ambdós inclusivament, i justificants de pagament des de l'1 de gener del 2014 fins al 10 de febrer del 2015, ambdós inclusivament.  
- Exercici 2015: justificants de despesa des de l'1 de gener del 2015 fins al 31 de desembre del 2015, ambdós inclusivament, i justificants de pagament des de l'1 de gener del 2015 fins al 10 de febrer del 2016, ambdós inclusivament.  
b.2.3) El beneficiari haurà d'acreditar haver realitzat com a mínim un 60% de les despeses previstes del projecte o pla d'activitats. La presentació d'un percentatge menor donarà lloc a la revocació de la subvenció, si bé excepcionalment es podrà admetre sempre que mitjance causa justificada acceptada expressament per l'IMPIVA.  
Es podrà admetre fins un 30% de disminució en la justificació en cada cost subvencionable, compensable amb increments en altres costos dels previstos en la notificació de concessió, sempre que no s'altere la naturalesa del projecte o pla d'activitats i que no s'incremente més d'un 30% un cost subvencionable, excepte autorització prèvia i expressa de l'IMPIVA.  
b.2.4) A efectes de justificació, es considerarà que la despesa subvencionada s'ha realitzat sempre que haja sigut totalment pagada en la data límit de justificació.   
b.2.5) Els pagaments només s'admetran si estan realitzats a través d'entitat financera, i la justificació es farà mitjançant còpia de l'extracte bancari que acredite l'eixida efectiva dels fons juntament amb còpia de la transferència o del xec nominatiu, el beneficiari de la qual coincidisca amb l'emissor de la factura o el titular de la nòmina.  
b.2.6) Obligacions de concurrència i/o publicitat segons l'import de les despeses (exclòs l'Impost sobre el Valor Afegit):  
- Quan l'import de la despesa subvencionable supere la quantia de 12.000 euros en el supòsit de subministraments o prestació de servicis per empreses de consultoria o assistència tècnica, o oscil·le entre 30.000 i 60.000 euros en el cas d'obres, el beneficiari haurà d'aportar també, com a mínim, tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i així es faça constar en un informe. L'elecció entre les ofertes presentades haurà de recaure en la més econòmica i caldrà justificar en un informe l'elecció en un altre sentit.   
La sol·licitud de les tres ofertes haurà d'efectuar-se amb caràcter previ a la contractació del compromís per a la prestació del servici, el lliurament del bé o la realització de l'obra, llevat que per circumstàncies de caràcter excepcional i per les especials característiques de les despeses subvencionables no hi haja al mercat suficient nombre d'entitats que el subministren o presten. Este fet haurà d'acreditar-se suficientment per mitjà d'informe raonat i firmat pel responsable legal del beneficiari.  
- Quan l'import de la contractació d'obres siga igual o supere la quantitat de 60.000 euros, hauran de seguir-se els principis de publicitat i concurrència. La publicitat implica l'obligació de difondre l'oferta de contractació en els periòdics que contrastadament tinguen una major difusió pel que fa a tirada i lectura en la zona on s'ubique el beneficiari. La concurrència implica la no inclusió en la selecció del contractista de clàusules o criteris (per exemple l'experiència prèvia) que puguen obstaculitzar que empreses potencialment candidates a presentar ofertes puguen resultar discriminades.   
En tot cas, l'elecció de l'adjudicatari entre les ofertes presentades es realitzarà d'acord amb els principis d'eficiència i economia i s'haurà de justificar l'elecció en un informe motivat quan esta no recaiga en la proposta econòmica més avantatjosa. La no presentació o la insuficiència dels informes als quals fa referència este apartat serà motiu de minoració o revocació de l'ajuda concedida, sense perjudici de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular segons esta la subvenció concedida.  
b.2.7) No s'acceptaran com a justificants de realització del projecte o l'activitat les factures derivades de la contractació amb empreses o entitats vinculades al beneficiari de l'ajuda, excepte justificació expressa, que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió de com a mínim un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny, i en la norma d'elaboració de comptes anuals 13a del Pla General Comptable.  
b.2.8) La imputació dels costos de personal es farà d'acord amb el temps real dedicat al projecte o l'activitat, de conformitat amb els supòsits següents:  
- Les despeses es computaran sobre la base de la retribució anual més les càrregues socials.  
- Es disposarà d'un sistema de control que reculla les tasques desenvolupades i les hores dedicades per cada treballador al projecte o l'activitat.   
c) Altres obligacions:  
c.1) Inserir en el material divulgatiu relacionat amb la difusió del projecte o les activitats el logotip d'IMPIVA disponible en http://www.impiva.es, i en general complir les obligacions relatives a la publicitat comunitària indicades en l'article següent.  
c.2) Complir les obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda i al del pagament en els termes establits en la normativa vigent en la matèria, i a l'acreditació de la personalitat jurídica referida al moment de la sol·licitud de l'ajuda.   
c.3) Conservar els documents justificatius de la realització del projecte o les activitats, i els relacionats amb les despeses i els pagaments i amb les auditories corresponents durant un termini de quinze anys o durant un termini superior mentre puguen ser objecte de comprovació i control. Es conservaran els originals dels documents -o les còpies certificades conformes amb els originals - sobre suports de dades generalment acceptats.   
c.4) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
c.5) Actualitzar qualsevol documentació presentada que haguera experimentat alguna modificació.   
c.6) Respondre de la veracitat dels documents aportats i en general de la informació facilitada.  
c.7) Facilitar a l'IMPIVA la informació relativa a indicadors d'alineació amb les estratègies de la Generalitat, d'impacte dels resultats cientificotecnològics i de desenvolupament corporatiu de l'institut tecnològic.  
c.8) Comunicar altres ajudes públiques o privades que haguera obtingut o sol·licitat per als mateixos costos. En cas de concurrència amb altres ajudes, la suma d'estes no podrà superar el cost de realització del projecte, de manera que es respecten les normes sobre acumulació d'ajudes recollides en la normativa de competència sobre ajudes estatals.  
c.9) Complir totes les obligacions que s'establixen en la normativa d'aplicació especificada en l'article 3 d'esta resolució.  
Article 14. Publicitat comunitària. Obligacions  
El beneficiari haurà de fer públic, així mateix, que el projecte subvencionat està cofinançat pel Fons Estructural FEDER o FSE -segons s'indique en la notificació de concessió d'ajuda- a través de:   
- La identificació d'aquells béns tangibles i la documentació relacionats amb la subvenció amb els adhesius que li seran facilitats juntament amb la notificació de concessió de l'ajuda.   
- La inclusió del logotip FEDER o FSE -segons corresponga- en qualsevol document relatiu al projecte o l'activitat subvencionada, que es podrà descarregar de http://www.impiva.es.  
Quan la subvenció total d'un projecte supere els 500.000 € i consistisca en la compra d'un objecte físic, en el finançament d'una infraestructura o en treballs de construcció haurà de col·locar, a més, una placa explicativa permanent, visible i de grans mides, en un termini màxim de sis mesos a partir de la conclusió del projecte.   
En la placa s'indicarà el tipus i el nom del projecte. A més, ocupant com a mínim el 25% de la placa, s'inclourà:  
- L'emblema de la Unió Europea.  
- La referència al fons en qüestió: Fons Europeu de Desenvolupament Regional.  
- La declaració "Una manera de fer Europa".  
Quan la subvenció total d'un projecte supere els 500.000 € i consistisca en el finançament d'una infraestructura o en treballs de construcció, s'haurà de col·locar, a més, un cartell durant l'execució del projecte, en l'enclavament d'este, on s'indicarà, ocupant com a mínim el 25% de la placa:   
- L'emblema de la Unió Europea.  
- La referència al fons en qüestió: Fons Europeu de Desenvolupament Regional.  
- La declaració "Una manera de fer Europa".  
Una vegada conclòs el projecte, se substituirà el cartell per la placa explicativa permanent.   
Article 15. Pagament de les ajudes  
Es procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles.  
Per a l'exercici 2011 es podrà anticipar el pagament del 100 per cent de l'ajuda; per als exercicis següents (2012-2015) el percentatge de bestreta serà l'establit en les respectives lleis de pressupostos de la Generalitat. En tot cas, podrà exigir-se la presentació d'un informe d'auditoria elaborat per auditor o empresa auditora externa inscrita en el Registre Oficial d'Auditors de Comptes que audite els comptes anuals de l'entitat beneficiària, o de qualsevol auditor o empresa inscrita en el ROAC (Registre Oficial d'Auditors de Comptes), si no està obligada l'entitat a auditar els seus comptes anuals.  
Els interessos reportats per les bestretes no tindran la consideració de subvenció.  
Article 16. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i pel seu compte, lliuren i distribuïsquen els fons als beneficiaris o col·laboren en la gestió de les ajudes convocades, o bé perquè l'assistisquen en determinades funcions auxiliars a la gestió dels expedients.  
Article 17. Control i verificació  
Tant el beneficiari com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats, de l'Administració central de l'Estat i de la Generalitat, i facilitar en tot moment tota la informació que se sol·licite en l'exercici de les esmentades actuacions i, en especial, posant a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes la mostra dels quals s'obtindrà a partir d'un mètode de mostratge aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1.828/2006.  
Article 18. Minoració i revocació de l'ajuda. Reintegrament.   
L'incompliment pel beneficiari de qualsevol de les obligacions establides en esta resolució podrà donar lloc a la minoració o a la revocació de l'ajuda d'acord amb les circumstàncies ocorregudes i una valoració d'estes. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda juntament amb els interessos de demora des del moment del pagament de la subvenció en la forma prevista en la legislació sobre subvencions. De conformitat amb l'esmentada normativa, l'incompliment de l'obligació de reintegrament tindrà, entre altres efectes, la impossibilitat de ser beneficiari en successives convocatòries, sempre que es trobe en període executiu.   
  
\* \* \* \* \*  
S'establixen a continuació els motius de minoració i revocació que s'aplicaran, així com la gradació dels primers, sense perjudici que puguen haver-hi altres possibles causes ocasionades per l'incompliment de la normativa d'aplicació que no queden reflectides de manera explícita en la present resolució.  
Motius de revocació  
- El beneficiari no es troba al corrent en el compliment de les seues obligacions fiscals i amb la Seguretat Social.  
- El beneficiari es troba en situació concursal, o en qualsevol altra de les previstes en l'article 13 de la Llei 38/2003, General de Subvencions.  
- No s'aporta cap justificant de despesa o pagament.  
- El projecte ha rebut altres ajudes i ha superat els límits màxims permesos i el beneficiari no informa d'això, o es constata la utilització de justificants de despesa o pagament ja utilitzats per a justificar altres projectes subvencionats.  
- L'import de justificants de despesa o pagament imputats i admesos no arriba al percentatge mínim per a fer efectiu el pagament (60%), llevat que l'IMPIVA puga considerar que encara així el projecte ha sigut efectivament desenvolupat.  
- No s'aporta la totalitat de la documentació justificativa de la realització del projecte (per exemple, falta la memòria d'actuació justificativa, o l'econòmica, o la declaració responsable, o la sol·licitud de pagament?).  
- S'han pres en consideració fets, informacions i proves no aportats pel beneficiari i, després del corresponent requeriment informatiu i tràmit d'audiència, es comprova una incorrecta obtenció de l'ajuda o la no execució del projecte.  
- El projecte no ha obtingut per part de l'autoritat ambiental competent la certificació sobre la no afecció del projecte a la denominada Xarxa Natura 2000, incomplix la normativa mediambiental o sobre igualtat d'oportunitats.  
- No s'han adoptat les mesures d'informació i publicitat sobre els fons que han finançat la subvenció.  
- S'ha incomplit l'obligació de destinació del bé per haver sigut este alienat o gravat.  
- El projecte executat no és l'aprovat.  
- La justificació del projecte es produïx en data posterior a la finalització del termini establit a este efecte.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria, així com per a la seua modificació, en especial pel que fa a terminis de presentació de sol·licituds i de justificació, criteris d'avaluació, i delimitació del pressupost dels programes per a cada exercici.  
València, 11 de gener del 2011.- El president de l'IMPIVA: Vicente Rambla Momplet.  
ANNEX 1  
Programes per al desenvolupament estratègic   
dels instituts tecnològics  
S'inclouen els programes següents:  
1. Programa d'Unitats Estratègiques de Cooperació  
2. Programa de Projectes en Col·laboració  
3. Programa de Desenvolupament Estratègic  
1. Programa d'Unitats Estratègiques de Cooperació  
Objectiu  
Coordinar l'oferta i orientació de les activitats d'I+D dels instituts tecnològics en els àmbits d'actuació prioritzats en la present resolució per a aconseguir una orientació del coneixement aplicable a la iniciativa empresarial d'acord amb les expectatives de competitivitat futura de l'economia valenciana.  
Actuacions susceptibles de suport  
1. Constitució d'unitats estratègiques de cooperació (UNiTs)  
Definició de l'àmbit de treball i elaboració d'un pla estratègic que definisca àrees prioritàries de cooperació a curt, mitjà i llarg termini, resultats esperats i calendari de treball, incloent-hi un full de ruta tecnològica que sustente els objectius del pla estratègic i lligue oportunitats en l'entorn del mercat amb investigacions i desenvolupaments tecnològics que es pretenguen escometre.  
Elaboració d'un conveni de col·laboració entre participants que determine els rols de cadascun i establisca coparticipacions o lideratges, estructura de gestió, circuit financer i participació en el finançament, distribució dels ingressos i propietat intel·lectual (retorns) dels resultats, previsió d'eixides i entrades de nous membres, determinació d'incompliments i mecanismes de solució de conflictes (arbitratge), així com fórmules per a l'evolució de la unitat de cooperació cap a un major compromís o cap a la seua dissolució.  
Establiment d'un sistema d'organització i gestió que inclourà les fórmules de gestió (òrgans) i funcionament ordinari (normes o reglament).  
2. Projectes d'I+D desenvolupats per unitats estratègiques de cooperació (UNiTs)  
Es donarà suport a projectes d'investigació fonamental, industrial o desenvolupament experimental, els resultats dels quals puguen ser d'interés i aplicació per a la millora dels processos, productes i servicis en col·lectius d'empreses de la Comunitat Valenciana. Es podrà preveure el cofinançament de projectes d'I+D presentats conjuntament a altres convocatòries sempre que es respecten els màxims subvencionables admesos.   
Els projectes s'emmarcaran en les línies tecnològiques i de coneixement transversals o facilitadores dels àmbits d'actuació prioritzats en la present resolució, i els seus resultats seran d'interés i aplicació per a la diversificació i la competitivitat empresarial. Per a això, hauran de preveure un pla de transferència dels resultats i sensibilització empresarial.  
S'inclou el desenvolupament de prototips i projectes pilot, si bé en cas d'utilització comercial posterior els ingressos generats hauran de deduir-se dels costos subvencionables. Són subvencionables la producció i l'assaig experimental de productes, processos i servicis sempre que no siguen transformables en aplicacions industrials o per a fins comercials.  
Es podrà donar suport igualment a les inversions en aparells o unitats funcionals bàsics o troncals necessaris per al desenvolupament del projecte d'I+D, sempre que l'ús compartit es tinga en compte i es regule en el conveni de col·laboració subscrit pels membres de la UNiT. Haurà d'incloure's també una previsió d'utilitat futura de l'equipament per a activitats de caràcter no econòmic per un termini mínim de cinc anys. Les inversions en una unitat de funcionament podran distribuir-se en un màxim de dos exercicis.  
Criteris d'avaluació  
Sobre un llindar de 60 punts, atendran a la següent classificació i ponderació, amb els màxims que s'indiquen en cada criteri:  
Actuació 1: Constitució d'unitats estratègiques de cooperació (UNiTs)  
Qualitat del projecte: 42 punts  
En este sentit es valorarà:  
A1. Dimensió adequada del nombre de participants: 3 punts   
A2. Adequació de la proposta a la definició d'UNiT del Pla Estratègic director de la Xarxa d'Instituts Tecnològics i enquadrament en les àrees d'especialització proposades en la resolució que regula el present programa: 12 punts  
A3. Recursos materials i implicació d'infraestructures significatives (laboratoris complets, plantes pilot, altres unitats o equipaments de gran rellevància): 8 punts  
A4. Novetat en l'àmbit d'actuació de la UniT: 5 punts  
A5. Participants de la Comunitat Valenciana aliens a la Xarxa d'Instituts Tecnològics. Declaració d'interés d'altres organismes d'investigació en altres àmbits (universitari, OPI): 4 punts  
A.6. Valoració de la potencial repercussió empresarial (present i futura) a la Comunitat Valenciana, potencial innovador i de diversificació industrial. Exposició de l'àmbit de negoci des del punt de vista del mercat potencial (nombre i importància d'empreses clients potencials, grau de novetat de les propostes de mercat): 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats esperats?): 2 punts  
K. Viabilitat tècnica i economicofinancera: 13 punts  
En este sentit es valorarà:  
K.1. Adequació de la grandària, composició i dedicació de l'equip d'investigació als objectius proposats en el projecte: 5 punts  
K.2. Adequació del pressupost a les activitats proposades. Justificació i detall del pressupost: 5 punts  
K.3. Previsió d'aportacions de fons propis dels membres de la UNiT o obtenció de fons competitius d'altres convocatòries públiques: 3 punts  
P. Capacitat i experiència dels recursos humans i col·laboracions externes: 32 punts  
En este sentit es valorarà:  
P.1. Grau de participació i implicació en la UNiT dels investigadors principals: 12 punts  
P.2. Capacitat i experiències anteriors dels sol·licitants en l'àmbit d'especialització de la UniT: 20 punts  
L. Aspectes socioeconòmics: 13 punts  
En este sentit es valorarà:  
L.1. El beneficiari acredita comptar en la seua plantilla amb percentatge de treballadors amb discapacitat superior al previst en la legislació vigent: 2 punts  
L.2. El beneficiari disposa d'un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts   
L.5. Creació d'ocupació com a conseqüència de la realització del projecte: 5 punts  
Actuació 2: Projectes d'I+D desenvolupats per unitats estratègiques de cooperació (UNiTs)  
A. Qualitat del projecte: 40 punts  
En este sentit es valorarà:  
A.1. La inclusió d'una breu anàlisi sobre l'estat actual de la tècnica en la matèria corresponent: 5 punts   
A.2. La novetat i rellevància dels objectius del projecte en relació amb l'estat del coneixement propi del tema en què s'inscriu la sol·licitud: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes d'investigació per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats esperats?): 2 punts  
K. Viabilitat tècnica i economicofinancera: 20 punts  
En este sentit es valorarà:  
K.1. Adequació de la grandària, composició i dedicació de l'equip d'investigació als objectius proposats en el projecte: 5 punts  
K.2. Adequació de la metodologia, disseny de la investigació i pla de treball en relació amb els objectius del projecte: 5 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Projecte plurianual iniciat i a què dóna suport l'IMPIVA en alguna de les dues anualitats anteriors: 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència de l'investigador principal i de la resta de l'equip d'investigació per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip d'investigació en el Programa Marc d'I+D de la Unió Europea, en altres programes internacionals, en col·laboracions amb grups internacionals, en temes relacionats amb el projecte, o qualsevol altre element que permeta mesurar el grau d'internacionalització de l'activitat investigadora del grup: 5 punts  
P.3. Participació de doctors en el grup d'investigació, com a investigadors principals o com a participants: 5 punts  
P.4. Participació de dones i joves menors de 30 anys en l'equip d'investigació, com a investigadors principals o com a participants: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5 Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Costos subvencionables  
Actuació 1.  
01. Servicis externs  
Despeses en servicis externs que no poden ser desenvolupats pels instituts tecnològics i que són necessaris per a l'eficient desenvolupament del projecte.  
02. Despeses corrents  
Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització del projecte d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat. El dit informe s'emetrà abans de la primera declaració de despeses en què s'incloguen despeses corrents. En tot cas, la suma d'estes no superarà el 20% dels costos directament imputables al projecte.  
03. Recursos humans (personal propi)  
Despeses de personal propi de caràcter tècnic i científic pertanyent als instituts tecnològics que podran ser imputats en la totalitat quan es dedique íntegrament al projecte i necessàriament al desenvolupament d'activitats no econòmiques en l'entitat, o bé parcialment segons la seua dedicació horària a este respecte al total d'hores treballades.  
07. Altres  
Altres despeses directament relacionades amb el projecte i degudament justificades. Es podran incloure despeses vinculades al registre de patents, compres de treballs d'investigació, coneixements tècnics, materials necessaris per al desenvolupament del projecte o la difusió dels seus resultats, així com altres despeses relacionades. Així mateix, despeses de viatges interurbans i allotjament necessàries, corresponents al personal dels beneficiaris participants en el projecte. Se n'exclouen les despeses de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius de la despesa.  
Actuació 2  
Addicionalment als anteriors es preveuen:  
06. Inversions no productives  
Inversions en equipament d'experimentació i per al desenvolupament de prototips precompetitius associats als projectes d'I+D en col·laboració, així com adaptacions necessàries per a la instal·lació d'estos.  
Altres   
Els instituts tecnològics sol·licitants presentaran sol·licituds independents per la part del projecte conjunt que els corresponga. El títol del projecte en l'esmentada sol·licitud haurà de ser coincident amb el de les sol·licituds d'altres instituts per al mateix projecte conjunt. La memòria tècnica de l'actuació annexa a la sol·licitud contindrà una part comuna i una part específica per als detalls de la participació de cada sol·licitant.   
2. Programa de Projectes en Col·laboració  
Objectiu  
Promoure la col·laboració entre els instituts tecnològics de la Xarxa IMPIVA per a explotar complementarietats en coneixement i infraestructures tecnicocientífics, de manera que es maximitze l'eficàcia dels recursos emprats i s'aconseguisca la massa crítica òptima per a incrementar l'excel·lència investigadora del col·lectiu.   
Actuacions susceptibles de suport  
1. Projectes d'I+D en col·laboració  
Es donarà suport a projectes d'I+D en col·laboració, establida a través d'acords entre instituts tecnològics o amb altres organismes d'investigació, que comporten una efectiva articulació del Sistema Valencià de Ciència, Tecnologia i Empresa. Podrà preveure's el cofinançament de projectes d'I+D presentats a altres convocatòries sempre que es respecten els màxims subvencionables admesos.  
Els projectes s'emmarcaran preferentment en les línies tecnològiques i de coneixement transversals o facilitadores dels àmbits d'actuació prioritzats en la present resolució, i els seus resultats seran d'interés i aplicació per a la diversificació i la competitivitat empresarial. Per a això, hauran de preveure un pla de transferència dels resultats i sensibilització empresarial.  
S'inclou el desenvolupament de prototips i projectes pilot, si bé en cas d'utilització comercial posterior els ingressos generats hauran de deduir-se dels costos subvencionables. Són subvencionables la producció i l'assaig experimental de productes, processos i servicis sempre que no siguen transformables en aplicacions industrials o per a fins comercials.  
El pressupost total de participació en el projecte corresponent a cada un dels instituts participants en l'acord de col·laboració no serà inferior a 12.000 euros.  
Haurà de celebrar-se un contracte de col·laboració entre els instituts participants en el projecte en què es detallen, entre altres, els investigadors implicats, la seua dedicació horària, les funcions a desenvolupar, així com les tasques i responsabilitats de cada una de les parts. S'aportarà el contracte subscrit juntament amb la sol·licitud d'ajuda, o bé en un termini no superior a 30 dies hàbils des de la finalització del termini de presentació de sol·licituds.  
Es donarà suport, igualment, a les inversions en aparells o unitats funcionals bàsics o troncals necessaris per al desenvolupament del projecte d'I+D. En este cas, haurà d'haver-hi un acord d'ús compartit dels equipaments adquirits que podrà establir-se com cessions d'utilització per temps o una altra unitat de funcionament, o com subcontractacions d'ús, o amb qualsevol altra fórmula que podrà reflectir com a contraprestació màxima els costos d'operació no subvencionats. L'acord d'ús compartit tindrà en compte una previsió d'utilitat futura per a activitats no econòmiques que haurà d'estendre's durant un mínim de cinc anys. Les inversions en una unitat de funcionament podran distribuir-se en un màxim de dos exercicis.  
S'hi podran afegir complements opcionals o mòduls que integren la mateixa unitat de funcionament. El valor mínim de cada unitat de funcionament serà de 30.000 euros.   
No es preveuen aparells diversos o complementaris que no constituïsquen una unitat funcional en si, mobiliari, aparells o instrumental d'ús general, d'aplicació a la realització de servicis tècnics, de control de qualitat, d'anàlisi o de formació, ni l'equipament informàtic de gestió.  
Es podran incloure equips informàtics específics si són annexos a l'equipament (de control de procés o càlcul matemàtic). Podran incloure's també adaptacions necessàries en les instal·lacions per a la ubicació i l'ús de l'equipament per valor inferior a 60.000 euros.  
2. Accions de posicionament estratègic en col·laboració  
- Desenvolupament de forma col·laborativa d'activitats o sistemes d'intel·ligència competitiva i prospectiva estratègica per a la identificació i difusió de factors clau de competitivitat empresarial, articulats segons els àmbits d'actuació prioritzats en la present resolució.  
- Suport a la participació conjunta en xarxes, plataformes i programes amb altres entitats nacionals i internacionals per al desenvolupament o la captació de coneixement potencialment aplicable a la millora de la competitivitat empresarial. Es podrà preveure el suport per a la preparació o el cofinançament de la participació en projectes presentats a convocatòries nacionals i internacionals en què participe un col·lectiu d'instituts tecnològics, sempre que es respecten els màxims subvencionables admesos. Es considera també el suport a l'establiment conjunt de mecanismes d'influència, presència o relació estable en el pla internacional (nodes tecnològics internacionals), orientats a centres de decisió, o a centres de generació de coneixement en els àmbits d'actuació prioritzats en la present resolució, a fi de millorar la captació de coneixement, tendències, propostes i solucions tecnològiques d'alt valor afegit aplicables pel teixit empresarial.  
Criteris d'avaluació  
Sobre un llindar de 60 punts, atendran a la següent classificació i ponderació, amb els màxims que s'indiquen en cada criteri:  
Actuació 1. Projectes d'I+D en col·laboració  
A. Qualitat del projecte: 40 punts   
En este sentit es valorarà:  
A.1. La inclusió d'una breu anàlisi sobre l'estat actual de la tècnica en la matèria corresponent: 5 punts  
A.2. La novetat i rellevància dels objectius del projecte en relació amb l'estat del coneixement propi del tema en què s'inscriu la sol·licitud: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes d'investigació per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats esperats?): 2 punts  
K. Viabilitat tècnica i economicofinancera: 20 punts  
En este sentit es valorarà:  
K.1. Adequació de la grandària, composició i dedicació de l'equip d'investigació als objectius proposats en el projecte: 5 punts  
K.2. Adequació de la metodologia, disseny de la investigació i pla de treball en relació amb els objectius del projecte: 5 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Projecte plurianual iniciat i al qual dóna suport l'IMPIVA en alguna de les dues anualitats anteriors: 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència de l'investigador principal i de la resta de l'equip d'investigació per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip d'investigació en el Programa Marc d'I+D de la Unió Europea, en altres programes internacionals, en col·laboracions amb grups internacionals, en temes relacionats amb el projecte, o qualsevol altre element que permeta mesurar el grau d'internacionalització de l'activitat investigadora del grup: 5 punts  
P.3. Participació de doctors en el grup d'investigació, com a investigadors principals o com a participants: 5 punts  
P.4. Participació de dones i joves menors de 30 anys en l'equip d'investigació, com a investigadors principals o com a participants: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Actuació 2. Accions de posicionament estratègic en col·laboració  
A. Qualitat del projecte: 40 punts  
En este sentit es valorarà:  
A.1. La inclusió d'una breu anàlisi sobre la situació de partida i la trajectòria seguida per l'entitat sol·licitant en tot allò que s'ha relacionat amb les activitats o sistemes d'intel·ligència competitiva, prospectiva estratègica i participació en xarxes, plataformes i programes orientats a la captació de coneixement: 5 punts  
A.2. La novetat i rellevància dels objectius del projecte en relació amb la situació de partida. Hauran de representar un important salt qualitatiu i quantitatiu al mateix temps que realistes quant a la seua consecució: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa i adequació als objectius de l'Estratègia de Política Industrial EPI 2010-2015 de la Comunitat Valenciana: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats previstos?): 2 punts  
K. Viabilitat tècnica i economicofinancera: 20 punts  
En este sentit es valorarà:  
K.1. Adequació de la grandària, composició i dedicació de l'equip de treball als objectius proposats en el projecte: 5 punts  
K.2. Adequació de la metodologia, disseny de les fases i pla de treball en relació amb els objectius del projecte: 5 punts  
K.3. Adequació del pressupost a les activitats proposades. Justificació i detall pressupost: 5 punts  
K.4. Projecte plurianual iniciat i al qual dóna suport l'IMPIVA en alguna de les dues anualitats anteriors: 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència del director del projecte i de la resta de l'equip de treball per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip de treball en programes internacionals, col·laboracions amb grups internacionals en temes relacionats amb el projecte, o qualsevol altre element que permeta mesurar el grau d'internacionalització de l'activitat exercida pel grup de treball: 5 punts  
P.3. Participació de doctors en l'equip de treball, en la direcció o com a participants en el projecte: 5 punts  
P.4. Participació de dones i joves menors de 30 anys en l'equip de treball, en la direcció o com a participants en el projecte: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Costos subvencionables  
Actuació 1  
01. Servicis externs  
Despeses en servicis externs que no poden ser desenvolupats per l'institut tecnològic i que són necessaris per a l'eficient desenvolupament del projecte.  
02. Despeses corrents  
Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització del projecte d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat abans de la primera declaració de despeses en què s'incloguen. En tot cas, la suma d'estos no superarà el 20% dels costos directament imputables al projecte.  
03. Recursos humans (personal propi)  
Despeses de personal propi de caràcter tècnic i científic pertanyent a l'institut tecnològic que podrà ser imputat en la totalitat quan es dedique íntegrament al projecte i necessàriament al desenvolupament d'activitats no econòmiques en l'entitat, o bé parcialment segons la seua dedicació horària a este respecte al total d'hores treballades.  
06. Inversions no productives  
Inversions en equipament d'experimentació i per al desenvolupament de prototips precompetitius associats als projectes d'I+D en col·laboració, així com adaptacions necessàries per a la instal·lació d'estos.  
07. Altres  
Altres despeses directament relacionades amb el projecte i degudament justificades. Es podran incloure despeses vinculades al registre de patents, compra de treballs d'investigació, coneixements tècnics, materials necessaris per al desenvolupament del projecte o la difusió dels seus resultats, així com altres despeses relacionades. Així mateix, despeses de viatges interurbans i allotjament necessàries corresponents al personal del beneficiari participant en el projecte. Se n'exclouen les despeses de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius de la despesa.  
Actuació 2  
Els mateixos que en l'actuació 1 excepte el 06. Inversions no productives.  
Altres   
Els instituts tecnològics sol·licitants presentaran sol·licituds independents per la part del projecte conjunt que els corresponga. El títol del projecte en l'esmentada sol·licitud haurà de ser coincident amb el de les sol·licituds d'altres instituts per al mateix projecte conjunt. La memòria tècnica de l'actuació annexa a la sol·licitud contindrà una part comuna i una part específica per als detalls de la participació de cada sol·licitant.   
3. Programa de Desenvolupament Estratègic  
Objectius  
Potenciar la capacitat d'actuació dels instituts tecnològics de la Xarxa IMPIVA per mitjà de:   
- Línies d'investigació i activitat innovadores en les seues àrees d'actuació específiques, que vinculen coneixement i tecnologia amb l'aprofitament d'oportunitats de mercat per a processos, productes i servicis innovadors per a les empreses de la Comunitat Valenciana.  
- Accions de caràcter prospectiu i d'especialització en centres nacionals i internacionals de referència, amb la posada en valor dels coneixements residents en la comunitat cientificotecnològica i l'articulació del Sistema Valencià de Ciència, Tecnologia i Empresa.  
Actuacions susceptibles de suport  
1. Projectes d'I+D pròpia  
Les activitats previstes en esta actuació seran les d'investigació fonamental, industrial, o desenvolupament experimental, així com la difusió dels resultats d'estes, sempre amb caràcter no econòmic. S'inclou el desenvolupament de prototips i projectes pilot, si bé en cas d'utilització comercial posterior els ingressos generats hauran de deduir-se dels costos subvencionables. Són subvencionables la producció i l'assaig experimental de productes, processos i servicis sempre que no siguen transformables en aplicacions industrials o per a fins comercials.  
Es donarà suport a projectes d'I+D pròpia desenvolupats per l'institut tecnològic, els resultats dels quals puguen ser d'interés i aplicació per a la millora dels processos, productes i servicis en col·lectius d'empreses dels sectors consolidats i emergents més significatius de la Comunitat Valenciana. Així mateix, es podran considerar aquells projectes d'I+D pròpia vinculats amb el desenvolupament de solucions tecnològiques en matèria mediambiental i eficiència energètica per a la seua aplicació en les empreses. Els projectes hauran d'incloure un pla de transferència dels resultats i sensibilització empresarial.  
Es podrà donar suport a projectes d'I+D pròpia presentats a altres convocatòries que puguen ser objecte de cofinançament sempre que es respecten els màxims subvencionables admesos.  
Es donarà suport a inversions en aparells o unitats funcionals bàsics o troncals necessaris per a l'execució del projecte. Es podran afegir a estos complements opcionals o mòduls que integren la mateixa unitat de funcionament. El valor mínim de cada unitat de funcionament serà de 12.000 euros. L'institut tecnològic realitzarà una previsió d'utilitat futura de l'equipament per a activitats de caràcter no econòmic per un termini mínim de cinc anys. Les inversions en una unitat de funcionament podran distribuir-se en un màxim de dos exercicis.  
No es preveuen aparells diversos o complementaris que no constituïsquen una unitat funcional en si, mobiliari, aparells o instrumental d'ús general, d'aplicació a la realització de servicis tècnics, de control de qualitat, d'anàlisi o de formació, ni l'equipament informàtic de gestió.  
Es podran incloure equips informàtics específics si són annexos a l'equipament (de control de procés o càlcul matemàtic). Podran incloure's també adaptacions necessàries en les instal·lacions per a la ubicació i l'ús de l'equipament per valor inferior a 60.000 euros.  
2. Activitats de posicionament estratègic  
Es donarà suport a les accions següents:  
- Participació en programes internacionals i iniciatives de cooperació per al desenvolupament de la I+D pròpia. Es proporcionarà ajuda per a la participació dels instituts tecnològics en xarxes, plataformes, programes i iniciatives de cooperació nacionals i internacionals, a fi de desenvolupar o captar coneixement i tendències potencialment aplicables a la millora de la competitivitat empresarial.  
- Accions de prospectiva i intel·ligència competitiva. Es donarà suport al desenvolupament d'estudis i activitats de prospectiva per a la identificació de tendències i necessitats d'innovació de les empreses a fi d'orientar posteriorment les activitats d'I+D pròpia.  
3. Formació del personal tècnic i investigador  
Es donarà suport a activitats formatives, participació en congressos, seminaris o estades per a la qualificació i actualització del personal tècnic i investigador en plantilla de l'institut tecnològic, sempre que estiguen vinculades a les línies d'investigació i activitat actuals o potencials. Podrà donar-se suport també a activitats formatives coorganitzades amb altres instituts o centres d'investigació que resulten d'interés i que per la seua temàtica siguen transversals a estos i fomenten la seua cooperació. Així mateix, amb l'objectiu d'elevar el nivell d'excel·lència de l'institut tecnològic es donarà suport al desenvolupament de tesis doctorals del seu personal científic i tècnic en plantilla vinculat a les línies d'investigació de l'institut mitjançant el suport del cost laboral dels doctorats.  
Queden expressament excloses d'esta actuació les accions següents:  
- Accions dirigides a la qualificació del personal investigador per a la prestació de servicis de caràcter econòmic a les empreses.  
- Accions de formació en tècniques instrumentals o coneixements de caràcter general o no específicament vinculats amb l'àmbit d'activitat de l'institut tecnològic.  
- Accions consistents en l'assistència a fires o certàmens amb caràcter comercial.  
- Accions d'intercanvi d'experiències, recerca de socis o cooperació entre entitats.  
- Accions d'informació sobre convocatòries d'ajudes o subvencions.  
S'haurà de presentar una sol·licitud normalitzada que englobe totes les accions de formació interna previstes.  
Així mateix, es donarà suport a projectes d'alta especialització del personal investigador en plantilla de l'institut tecnològic en noves tecnologies o en nous desenvolupaments de tecnologies existents que estiguen vinculats a les seues línies d'investigació pròpia o als àmbits prioritaris assenyalats en la present resolució, mitjançant la realització d'estades en centres o organismes de referència internacional que podran complementar-se amb cursos i seminaris especialitzats, entenent-se com a tals aquelles de duració no inferior a 45 dies. Estos projectes hauran d'incloure un pla de transferència interna de coneixements en l'institut tecnològic, així com de promoció i difusió dels coneixements obtinguts en el teixit empresarial. S'hauran de presentar tantes sol·licituds normalitzades com estades i persones diferents es proposen.  
Igualment, podran plantejar-se estades amb caràcter de prospecció i anàlisi de viabilitat o aplicabilitat dels coneixements en el teixit industrial valencià en centres o organismes de referència internacional, de duració no inferior a cinc dies en un mateix centre, amb l'objectiu d'orientar el desenvolupament de possibles noves línies d'investigació, desenvolupament tecnològic i innovació de l'institut. Estos projectes hauran d'incloure un pla de transferència interna dels coneixements adquirits a les línies d'investigació pròpia de l'institut tecnològic. S'haurà de presentar una sol·licitud per cada acció de prospecció.  
4. Promoció mediambiental  
Es donarà suport a accions d'informació sobre prevenció del canvi climàtic, rendiment energètic i bones pràctiques mediambientals sobre la base de les activitats d'I+D realitzades en estos àmbits d'activitat.  
Criteris d'avaluació  
Sobre un llindar de 60 punts, atendran a la següent classificació i ponderació, amb els màxims que s'indiquen en cada criteri:  
Actuació 1. Projectes d'I+D pròpia  
A. Qualitat del projecte: 40 punts  
En este sentit es valorarà:  
A.1. La inclusió d'una breu anàlisi sobre l'estat actual de la tècnica en la matèria corresponent: 5 punts  
A.2. La novetat i rellevància dels objectius del projecte en relació amb l'estat del coneixement propi del tema en què s'inscriu la sol·licitud: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes d'investigació per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats esperats?): 2 punts  
K. Viabilitat tècnica i economicofinancera: 20 punts  
En este sentit es valorarà:  
K.1. Adequació de la grandària, composició i dedicació de l'equip d'investigació als objectius proposats en el projecte: 5 punts  
K.2. Adequació de la metodologia, disseny de la investigació i pla de treball en relació amb els objectius del projecte: 5 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Projecte plurianual iniciat i al qual dóna suport l'IMPIVA en alguna de les dues anualitats anteriors: 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència de l'investigador principal i de la resta de l'equip d'investigació per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip d'investigació en el Programa Marc d'I+D de la Unió Europea, en altres programes internacionals, en col·laboracions amb grups internacionals, en temes relacionats amb el projecte, o qualsevol altre element que permeta mesurar el grau d'internacionalització de l'activitat investigadora del grup: 5 punts  
P.3. Participació de doctors en el grup d'investigació, com a investigadors principals o com a participants: 5 punts  
P.4. Participació de dones i joves menors de 30 anys en l'equip d'investigació, com a investigadors principals o com a participants: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Actuació 2. Activitats de posicionament estratègic  
A. Qualitat del projecte: 40 punts  
En este sentit es valorarà:  
A.1. La inclusió d'una breu anàlisi sobre la situació de partida i la trajectòria seguida per l'entitat sol·licitant en tot allò que s'ha relacionat amb les activitats o sistemes d'intel·ligència competitiva, prospectiva estratègica i participació en xarxes, plataformes i programes orientats a la captació de coneixement: 5 punts  
A.2. La novetat i rellevància dels objectius del projecte en relació amb la situació de partida. Hauran de representar un important salt qualitatiu i quantitatiu al mateix temps que realistes quant a la seua consecució: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa i adequació als objectius de l'Estratègia de Política Industrial EPI 2010-2015 de la Comunitat Valenciana: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats previstos ?): 2 punts  
K. Viabilitat tècnica i economicofinancera: 20 punts  
En este sentit es valorarà:  
K.1. Adequació de la grandària, composició i dedicació de l'equip de treball als objectius proposats en el projecte: 5 punts  
K.2. Adequació de la metodologia, disseny de les fases i pla de treball en relació amb els objectius del projecte: 5 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Projecte plurianual iniciat i al qual dóna suport l'IMPIVA en alguna de les dues anualitats anteriors: 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència del director del projecte i de la resta de l'equip de treball per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip de treball en programes internacionals, col·laboracions amb grups internacionals en temes relacionats amb el projecte, o qualsevol altre element que permeta mesurar el grau d'internacionalització de l'activitat exercida pel grup de treball: 5 punts  
P.3. Participació de doctors en l'equip de treball, en la direcció o com a participants en el projecte: 5 punts  
P.4. Participació de dones i joves menors de 30 anys en l'equip de treball, en la direcció o com a participants en el projecte: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Actuació 3. Formació del personal tècnic i investigador  
A. Qualitat del projecte: 43 punts  
En este sentit es valorarà:  
A.1. La inclusió d'una breu anàlisi sobre la situació de partida quant a les necessitats formatives o d'especialització detectades en relació amb les línies d'investigació i activitat actuals i potencials del beneficiari: 5 punts  
A.2. Justificació del nivell tecnològic i qualitat de les activitats a desenvolupar per a cobrir els objectius formatius i d'especialització del beneficiari: 8 punts  
A.3. Enquadrament de les activitats formatives plantejades en el marc de les àrees d'especialització proposades en la resolució que regula el present programa i adequació als objectius de l'Estratègia de Política Industrial EPI 2010-2015 de la Comunitat Valenciana: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Contribució al posicionament del beneficiari en l'espai nacional i europeu d'I+D en determinades àrees tecnològiques. Utilitat del projecte per a la generació d'iniciatives que servisquen de base per al desenvolupament de projectes nacionals i europeus d'I+D de major abast: 5 punts  
A.6. Qualitat del pla de difusió i transferència del projecte i dels seus resultats: 8 punts  
A.7. Qualitat en la presentació, organització dels continguts, claredat, senzillesa i concisió en les idees expressades: 5 punts  
K. Viabilitat tècnica i economicofinancera: 17 punts  
En este sentit es valorarà:  
K.1. Concreció de les activitats formatives o d'especialització i planificació temporal: 10 punts  
K.2. Adequació del pressupost a les activitats proposades. Justificació i detall del pressupost: 5 punts  
K.3. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Participació dels beneficiaris de les activitats formatives en línies d'investigació prioritàries de l'institut, en programes internacionals, col·laboracions amb grups internacionals, o qualsevol altre element que permeta mesurar el grau d'internacionalització de l'activitat exercida pel grup de treball: 15 punts  
P.2. Participació de dones i joves menors de 30 anys en les activitats formatives o d'especialització proposades: 10 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 7 punts  
Actuació 4. Promoció mediambiental  
A. Qualitat del projecte: 35 punts  
En este sentit es valorarà:  
A.1. La inclusió d'una breu anàlisi sobre la situació de partida i la trajectòria seguida per l'entitat sol·licitant en tot allò que s'ha relacionat amb les accions d'informació sobre prevenció del canvi climàtic, rendiment energètic i bones pràctiques mediambientals: 5 punts  
A.2. La novetat i rellevància dels objectius del projecte en relació amb la situació de partida. Hauran de representar un important salt qualitatiu i quantitatiu al mateix temps que realistes quant a la seua consecució: 6 punts  
A.3. Enquadrament del projecte en el marc de les àrees d'especialització proposades en la convocatòria que regula el present programa i adequació als objectius de l'Estratègia de Política Industrial EPI 2010-2015 de la Comunitat Valenciana: 6 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes per al desenvolupament del projecte; es valorarà la formalització d'acords de col·laboració i l'equilibri en la distribució de tasques entre cada un dels participants: 5 punts  
A.6. Qualitat del pla de difusió i transferència del projecte i dels seus resultats: 6 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades: 2 punts  
K. Viabilitat tècnica i economicofinancera: 25 punts  
En este sentit es valorarà:  
K.1. Adequació de la grandària, composició i dedicació de l'equip de treball als objectius proposats en el projecte: 5 punts  
K.2. Adequació de la metodologia, disseny de les fases i pla de treball en relació amb els objectius del projecte: 10 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Projecte plurianual iniciat i al qual dóna suport l'IMPIVA en alguna de les dues anualitats anteriors. 3 punts  
K.5. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 25 punts  
En este sentit es valorarà:  
P.1. Capacitat, implicació i experiència del director del projecte i de la resta de l'equip de treball per a la realització de les activitats programades i contribucions recents d'estos relacionades amb el tema del projecte: 10 punts  
P.2. Participació de l'equip de treball en programes internacionals, col·laboracions amb grups internacionals en temes relacionats amb el projecte, o qualsevol altre element que permeta mesurar el grau d'internacionalització de l'activitat exercida pel grup de treball: 5 punts  
P.3. Participació de doctors en l'equip de treball, en la direcció o com a participants en el projecte: 5 punts  
P.4. Participació de dones i joves menors de 30 anys en l'equip de treball, en la direcció o com a participants en el projecte: 5 punts  
L. Aspectes socioeconòmics: 15 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Compliment de polítiques horitzontals comunitàries mediambientals que hauran de justificar-se documentalment: 5 punts  
L.4. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals: 6 punts  
Costos subvencionables  
Actuacions 1, 2 i 4  
01. Servicis externs  
Despeses en servicis externs que no poden ser desenvolupats per l'institut tecnològic i que són necessaris per a l'eficient desenvolupament del projecte.  
02. Despeses corrents  
Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització del projecte d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat abans de la primera declaració de despeses en què s'incloguen. En tot cas, la suma d'estos no superarà el 20% dels costos directament imputables al projecte.  
03. Recursos humans (personal propi)  
Despeses de personal propi de caràcter tècnic i científic pertanyent a l'institut tecnològic que podrà ser imputat en la totalitat quan es dedique íntegrament al projecte i necessàriament al desenvolupament d'activitats no econòmiques en l'entitat, o bé parcialment segons la seua dedicació horària a este respecte al total d'hores treballades.  
07. Altres  
Altres despeses directament relacionades amb el projecte i degudament justificades. Es podran incloure despeses vinculades al registre de patents, compra de treballs d'investigació, coneixements tècnics, materials necessaris per al desenvolupament del projecte o la difusió dels seus resultats, així com altres despeses relacionades. Així mateix, despeses de viatges interurbans i allotjament necessàries, corresponents al personal del beneficiari participant en el projecte. S'exclouen les despeses de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius de la despesa.  
Actuació 1. Addicionalment als anteriors es preveu:  
06. Inversions no productives  
Inversions en equipament d'experimentació i per al desenvolupament de prototips precompetitius associats als projectes d'I+D, així com adaptacions necessàries per a la instal·lació d'estos  
Actuació 3  
01. Servicis externs  
Despeses de contractació d'accions formatives per al personal propi (participació en cursos, jornades, seminaris o congressos).  
Assistència tècnica externa necessària per al desenvolupament, seguiment, avaluació o difusió del projecte.  
03. Recursos humans (personal propi)  
Costos laborals del doctorand amb un màxim de 30 €/hora i 850 hores/any, incloent-hi salaris, càrregues socials, dietes i compensacions incloses en nòmina com complements per desplaçament.   
En alta especialització i prospecció salaris, càrregues socials, dietes i compensacions incloses en nòmina com complements per desplaçament; tot això fins un màxim de 240 euros per dia de desplaçament.  
Els complements per desplaçament no podran superar els límits màxims admesos com a assignacions per a despeses de locomoció i despeses normals d'estada que queden exceptuades de tributació (Reial Decret 439/2007, article 9, lletra A, números 1, 2 i 3 a).   
07. Altres  
Altres despeses directament relacionades amb el projecte i degudament justificades. Així mateix, despeses de viatges interurbans i allotjament necessàries, corresponents al personal en plantilla del beneficiari participant en les activitats del projecte. En alta especialització s'acceptarà com a màxim un desplaçament per cada període de 30 dies d'estada. S'exclouen les despeses de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius de la despesa.  
ANNEX 2  
Programa d'Activitats per a Millora de la Competitivitat  
Objectiu  
Orientar les activitats no econòmiques dels instituts tecnològics cap a un model que busca la millora de la competitivitat empresarial valorant el grau d'especialització tecnològica en els àmbits definits en la present resolució, l'accessibilitat per a les empreses a les activitats dels instituts, la capacitat de lideratge en el desenvolupament i diversificació de l'economia regional, l'excel·lència cientificotecnològica, l'impacte dels resultats cientificotecnològics, i la consolidació estructural d'un sistema d'organismes d'investigació al servici de l'entorn innovador valencià.  
Actuacions susceptibles de suport  
Es donarà suport a l'execució d'un pla d'activitats determinat prèviament, d'acord amb el grau de consecució dels objectius del panell d'indicadors de control sobre l'exercici i la repercussió de les activitats dels instituts tecnològics.  
Es finançaran línies d'activitat investigadora de generació i transferència de tecnologies que responguen a les necessitats de les empreses de la Comunitat Valenciana, accions d'innovació en productes, processos o servicis mitjançant el desenvolupament d'activitats de caràcter prospectiu i d'especialització, de difusió i disseminació de coneixements i resultats de la investigació.  
Criteris d'avaluació  
Alineació amb l'Estratègia de Política Industrial de la Generalitat (EPI 2010-2015): màxim 30 punts  
S1. Cooperació en àrees d'especialització preferent amb altres instituts tecnològics o organismes d'investigació que impliquen una efectiva articulació del Sistema Valencià de Ciència, Tecnologia i Empresa: 15 punts  
S2. Accessibilitat de les empreses de la CV a l'oferta tecnològica: 15 punts  
S3. Lideratge de la CV en I+D+I i desenvolupament tecnològic a través de la participació en projectes nacionals i europeus: 5 punts  
S4. Grau d'excel·lència cientificotecnològica: 10 punts  
Impacte de resultats cientificotecnològics: màxim 50 punts  
S5. Valor afegit de l'activitat d'I+D, nivell d'eficiència dels projectes: 20 punts  
S6. Demanda tecnològica i d'I+D+I de valor afegit a la CV: 10 punts  
S7. Creació d'empreses de base tecnològica i la seua consolidació en el mercat: 6 punts  
S8. Participació en programes nacionals i europeus, efecte tractor d'I+D+I per a les empreses de la CV: 24 punts  
Desenvolupament corporatiu: màxim 20 punts  
S9. Ingressos nets d'I+D+I per treballador: 10 punts  
S10. Nivell d'autofinançament de l'activitat d'I+D+I: 10 punts  
S11. Consolidació i ampliació de la cartera d'associats: 4 punts  
Mètode de càlcul de les ajudes   
1. Finançament límit d'activitat per a cada institut:  
a) Les ajudes del programa no podran superar el 25% dels ingressos totals per I+D+I obtinguts per un institut en l'exercici auditat anterior a la convocatòria. Se n'exclouen per tant els ingressos obtinguts per quotes, assaigs, certificacions, homologacions, formació, informació, difusió i qualsevol altre servici anàleg.  
b) Les ajudes del programa no podran excedir tampoc, respecte a l'import total de la convocatòria, el percentatge que els ingressos totals per I+D+I d'un institut representen respecte als ingressos totals pel mateix concepte en el total dels instituts que acudisquen a la convocatòria referits a l'exercici auditat anterior a esta.  
2. Objectius establits per a cada indicador i ponderació:  
Cada indicador tindrà establit un objectiu o objectius, i un límit màxim de ponderació que s'assignarà proporcionalment al grau de compliment dels objectius. La suma de les ponderacions s'agruparà en tres blocs, la ponderació màxima dels quals s'establix en:  
- Grup d'indicadors d'alineació estratègica: 30%  
- Grup d'indicadors d'impacte de resultats cientificotecnològics: 50%  
- Grup d'indicadors de desenvolupament corporatiu: 20%  
L'IMPIVA podrà ajustar anualment els objectius per mitjà de modificacions a la present convocatòria.  
3. Càlcul de l'import de les ajudes:  
Una vegada aplicats els límits determinats en el punt 1 per a calcular l'import màxim d'ajuda per sol·licitant s'establirà una assignació inicial corresponent a cadascun aplicant una proporció directa a la ponderació obtinguda pels seus indicadors anuals sobre el dit import màxim.  
Els resultats dels indicadors seran declarats pels instituts tecnològics sol·licitants sobre l'exercici immediatament anterior al tancament de la convocatòria i auditats anualment per l'IMPIVA, que podrà recórrer a entitats col·laboradores independents.  
Adjudicació de les ajudes  
L'IMPIVA adjudicarà en una primera fase el 75% de l'import total corresponent a l'assignació inicial calculada en el punt 3 de l'apartat anterior després de la presentació de la informació declarada en la memòria tècnica del programa.  
Amb posterioritat a la verificació d'indicadors i comptes que realitze l'IMPIVA o les seues entitats col·laboradores, s'establirà l'assignació definitiva per a cada sol·licitant d'acord amb els seus resultats i s'adjudicaran en una segona fase o final les quantitats complementàries que corresponguen, tenint en compte que si l'adjudicació realitzada en primera fase a un institut excedira l'assignació final calculada amb les puntuacions definitives, l'institut estarà obligat al reintegrament de la diferència.  
Si tant de l'assignació inicial com de la final corresponents a la totalitat dels sol·licitants es derivaren sobrants pressupostaris, es podrà incrementar el pressupost d'altres actuacions o programes dels previstos en esta resolució. L'efectivitat d'este increment queda condicionada a la declaració de disponibilitat del crèdit i a l'aprovació de la modificació pressupostària que siga procedent, i la corresponent publicació en el Diari Oficial de la Comunitat Valenciana amb caràcter previ a la resolució de concessió, sense que la dita publicitat implique l'obertura de termini per a presentar noves sol·licituds.  
Costos subvencionables  
01. Servicis externs  
Despeses en servicis externs que no poden ser desenvolupats per l'institut tecnològic i que són necessaris per a l'eficient desenvolupament de les activitats.  
02. Despeses corrents  
Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització de les activitats d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat abans de la primera declaració de despeses en què s'incloguen. En tot cas, la suma d'estos no superarà el 20% dels costos directament imputables al pla d'activitats.  
03. Recursos humans (personal propi)  
Despeses de personal propi pertanyent a l'institut tecnològic que podrà ser imputat en la totalitat quan es dedique íntegrament al pla d'activitats i necessàriament al desenvolupament d'activitats no econòmiques en l'entitat, o bé parcialment segons la seua dedicació horària a este respecte al total d'hores treballades.  
07. Altres  
Altres despeses directament relacionades amb el pla i degudament justificades. Es podran incloure despeses vinculades al registre de patents, compra de treballs d'investigació, coneixements tècnics, materials necessaris per al desenvolupament del pla d'activitats o la difusió dels seus resultats, així com altres despeses relacionades. Així mateix, despeses de viatges interurbans i allotjament necessaris, corresponents al personal del beneficiari participant en el projecte. Se n'exclouen les despeses de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius de la despesa.   
ANNEX 3  
Programa d'Infraestructures per al Desenvolupament Estratègic  
Objectiu  
Millorar la competitivitat de les empreses i afavorir l'ampliació del teixit productiu de la Comunitat Valenciana mitjançant el desenvolupament de les infraestructures dels instituts tecnològics de la Xarxa IMPIVA o altres persones jurídiques amb caràcter estable que pogueren sorgir com a conseqüència de la col·laboració entre estos, incrementant-ne la capacitat física per a l'eficient desenvolupament de les seues línies estratègiques d'investigació i desenvolupament tecnològic i foment de la innovació.  
Actuacions susceptibles de suport  
Es donarà suport a inversions en projectes d'infraestructura i obra civil per a la construcció, ampliació i remodelació de les instal·lacions on s'exercixen les activitats d'I+D I de foment de la innovació, tant de forma individual com conjunta, dels beneficiaris a la Comunitat Valenciana.  
Estes inversions tindran un import mínim de 60.000 euros.  
Criteris d'avaluació  
Sobre un llindar de 60 punts, atendran a la següent classificació i ponderació, amb els màxims que s'indiquen en cada criteri:  
A. Qualitat del projecte: 45 punts  
En este sentit es valorarà:  
A.1. Qualitat cientificotècnica de la proposta. Reforç de la capacitat de l'institut en matèria d'investigació, desenvolupament tecnològic i de foment de la innovació: 10 punts  
A.2. Grau d'adequació de les infraestructures proposades a la demanda existent i justificació de la seua necessitat basant-se en l'oferta existent en el mercat nacional i internacional: 8 punts  
A.3. Enquadrament del projecte en el marc de les àrees d'especialització proposades en la resolució que regula el present programa: 7 punts  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses: 5 punts  
A.5. Col·laboració amb altres organismes d'investigació per al desenvolupament del projecte; es valorarà la formalització d'acords de col·laboració per a la posada en marxa i utilització de les infraestructures proposades. Utilitat de les infraestructures proposades per a desenvolupar sinergies en xarxa amb altres agents del Sistema Valencià de Ciència, Tecnologia i Empresa: 5 punts  
A.6. Qualitat del pla de difusió i transferència dels resultats del projecte: 8 punts  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades: 2 punts  
K. Viabilitat tècnica i economicofinancera: 25 punts  
En este sentit es valorarà:  
K.1. Adequació i dedicació de l'equip de treball als objectius proposats en el projecte: 5 punts  
K.2. Grau de definició de la proposta, detall de les distintes fases del projecte i planificació temporal d'estes: 5 punts  
K.3. Adequació del pressupost a les activitats proposades. Justificació i detall del pressupost: 5 punts  
K.4. Col·laboracions externes previstes per al desenvolupament del projecte: 5 punts  
K.5. Projecte plurianual iniciat i al qual dóna suport l'IMPIVA en alguna de les dues anualitats anteriors: 3 punts  
K.6. Obtenció de fons competitius d'altres convocatòries públiques: 2 punts  
P. Capacitat i experiència dels recursos humans i col·laboracions externes: 10 punts  
En este sentit es valorarà:  
P.1. Capacitat, implicació i experiència del responsable del projecte i de la resta de l'equip de treball per a la realització de les actuacions previstes i participacions recents en projectes semblants: 5 punts  
P.2. Participació de dones i joves menors de 30 anys en l'equip de treball, com a responsables principals o com a participants: 5 punts  
L. Aspectes socioeconòmics: 20 punts  
En este sentit es valorarà:  
L.1. El beneficiari acredita comptar en la seua plantilla amb un percentatge de treballadors amb discapacitat superior al previst en la legislació vigent: 2 punts  
L.2. El beneficiari compta amb un pla d'igualtat d'oportunitats entre dones i homes visat per l'autoritat competent en la matèria: 2 punts  
L.3. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport: 2 punts  
L.4. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte hivernacle: 2 punts  
L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes economicoestructurals: 7 punts  
L.6. Creació d'ocupació com a conseqüència de la realització del projecte: 5 punts  
Costos subvencionables  
04. Inversió material: obra civil  
Inversions en edificació i millora de les instal·lacions necessàries per al desenvolupament de les activitats d'investigació pròpia i de foment de la innovació, entenent-se com a tals la construcció de nous edificis o unitats tècniques independents, edificis annexos, ampliació, reforma o treballs de millora i adequació dels edificis existents.  
07. Altres   
Es podrà considerar subvencionable el cost de la realització d'informes d'auditoria sobre els comptes justificatius de la despesa.